ઘટના સ્થળ પર જોતાં આંગડિયા પેઢીમાં કામ કરતા પ્રવીણભાઈએ ત્રીજા માળેથી પડતું મૂકી આત્મહત્યા કરી લીધી હતી. ઘટનાની જાણ પોલીસને કરતાં નવરંગપુરા પોલીસ સ્ટેશનનો કાફલો ઘટના સ્થળે દોડી ગયો હતો. તેમના પરિવારજનોને જાણ કરાતાં તેઓ પણ ત્યાં દોડી ગયા હતા. પોલીસના જણાવ્યા મુજબ કોઈ અગમ્ય કારણોસર તેઓએ પડતું મૂકી આત્મહત્યા કરી છે. હાલમાં અકસ્માતે મોત નોંધી લોકોનાં નિવેદન નોંધ્યા બાદ તેઓની આત્મહત્યાનું કારણ જાણવા મળશે.